Man en vrou verkool na motor rolFoto: ER24 ŉ Woordvoerder van ER24, Vanessa Jackson, sê ŉ veeldoelige voertuig met ses insittendes het op die R25 sowat 10km van Bronkhorstspruit die pad verlaat nadat die bestuurder glo beheer verloor het. Die voertuig het gerol en in ŉ veld tot stilstand gekom voor dit aan die brand geraak het. ŉ Man en vrou, vermoedelik in hulle laat 40’s of vroeë 50’s, is op die toneel dood verklaar. Die ander vier passasiers, drie mans en een vrou, is beseer in die ongeluk en is na ŉ nabygeleë hospitaal vervoer vir verdere behandeling. Die polisie ondersoek die voorval.